Výbor
     Národnej rady Slovenskej republiky 
pre pôdohospodárstvo a životné prostredie

								63. schôdza výboru 
								Číslo: PREDS-307/2021

175

U z n e s e n i e
Výboru Národnej rady Slovenskej republiky
pre pôdohospodárstvo a životné prostredie 
z 1. decembra 2021

k zákonu z 9. novembra 2021, ktorým sa dopĺňa zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov v znení zákona č. 49/2018 Z. z. a ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, vrátený prezidentkou Slovenskej republiky na opätovné  prerokovanie  Národnou radou Slovenskej republiky (tlač 797) 

	Výbor Národnej rady Slovenskej republiky 
	pre pôdohospodárstvo a životné prostredie

A.	p r e r o k o v a l

		návrh prezidentky republiky uvedený v časti IV. rozhodnutia prezidentky Slovenskej republiky zo dňa 26. novembra 2021 č. 5460-2021-KPSR, aby Národná rada Slovenskej republiky pri opätovnom prerokovaní zákon neprijala ako celok;

B.	o d p o r ú č a

		Národnej rade Slovenskej republiky

		zákon z 9. novembra 2021, ktorým sa dopĺňa zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov v znení zákona č. 49/2018 Z. z. a ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, vrátený prezidentkou Slovenskej republiky na opätovné  prerokovanie Národnou radou Slovenskej republiky (tlač 797) pri opätovnom prerokúvaní schváliť;

C.	p o v e r u j e

	predsedu výboru, aby výsledky rokovania Výboru Národnej rady Slovenskej republiky pre pôdohospodárstvo a životné prostredie spolu s výsledkami rokovania Ústavnoprávneho výboru Národnej rady Slovenskej republiky, ktorý tento vrátený zákon prerokoval, spracoval do písomnej spoločnej správy výborov Národnej rady Slovenskej republiky a predložil ho na schválenie gestorskému výboru.

Jarmila Halgašová, v. r.				          Jaroslav   K a r a h u t a, v. r.
   overovateľ výboru   						predseda výboru